cyanic-selkie/wikianc huggingface dataset:
Slovjansk
Historie
I 1676 ble en festning kalt Tor bygd ved samløpet mellom elvene Kazenyj Torets og Sukhyj Torets der de danner elven Torets, en sideelv til Donets. Kort tid etter vokste det opp en by ved festningen.
Det ligger flere saltsjøer i området, så byen ble en saltprodusent. På 1500-tallet var saltproduksjonen hovednæringen i området, men utover på 1700-tallet ble det for dyrt og industrien ble lagt ned i 1782.
I 1784 fikk byen navnet Slovjansk. I dag er byen en kurby.
Klima, energi og miljøteknikk
Klima, energi og miljøteknikk (KEM) er et fagfelt og programområde innen norsk fag- og yrkesopplærings andre videregående skoleår, Vg2. Programområdet bygger på bygg- og anleggsteknikk Vg1 og dekker blant annet fagene Tak- og membrantekker, ventilasjons- og blikkenslager, feierfaget, isolatørfaget og glassfaget. Gjennomført Vg2 gir grunnlag for å gå som lærling i ett eller flere av fagene. Der rørleggerfaget i noe større grad er et eget fagområde, har fagene en rekke elementer til felles selv om de tilhører ulike bransjer og har hver sine Fag- eller svennebrev.
Fagfeltet omhandler kunnskap om valg av materialer, verktøy og utstyr med hensyn til økonomi, fag og miljø og sikring av bygg og installasjoner i tråd med gjeldende regelverk. Helse, miljø og sikkerhet (HMS) innen KEM er rettet mot å trene opp motorikk, bevegelse og arbeidsspesifikk styrke for å forebygge skade og slitasje. Kompetanse innen korrekt bruk av ressurser i materialer, effektiv bruk av verktøy og tidsbruk. Yrkesutøveren skal kunne risikovurdere arbeidet, forebygge skader på personer og materiell gjennom risikobegrensende tiltak og montering av sikringsutstyr.
Ventilasjon, membran og taktekking
I Fagfornyelsen 2020 ble rørleggerfaget skilt ut som ut av programområde. Som nytt programområde ble det nye begrepet ventilasjon, membran og taktekking tatt i bruk, der blikkenslager ligger under ventilasjonsfaget. VMT ble da brukt som forkortelse for det nye området, men KEM er siden videreført som betegnelse. .
Skoler
Programområdet KEM tilbys ved et utvalg skoler i Norge med Vg1 bygg- og anleggsteknikk. De fylkene som ikke har tilbudet kjøper plasser i andre fylker eller tilbyd opplæring i bedrift.
Rhynchocheilus
Rhynchocheilus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Utseende
Nokså store, slanke, blanke, svarte kortvinger, ligner mye på slekten Ocypus. Hodet er bredt rundet med små fasettøyne og ganske kraftige, sigdformede kjever. Antennene er nokså korte og perlekjede-formede. Pronotum er rundet, dekkvingene små, tydelig kortere enn pronotum, bakkroppen litt spoleformet. Dekkvingene er lysere enn kroppen, matte. Beina er brune, korte og kraftige.
Utbredelse
Slekten er utbredt i Asia (Kina, Japan).
Dag Elfgren
Dag Elfgren (født 6. april 1964 i Hässleholm) er en svensk skuespiller.
Straumstøyl kraftverk
Straumstøyl kraftverk er et vannkraftverk ved Tveitevannet i Vinje kommune i Vestfold og Telemark.
Det utnytter et fall på 505 meter fra Straumstøyltjønni.
Installert effekt er 400 kW. Midlere årsproduksjon er på 1.6 GWh.
Verket er privateid.
№ 161 Squadron RAF
№ 161 (Special) Squadron RAF var en skvadron underlagt RAF Bomber Command i Royal Air Force under andre verdenskrig. Skvadronens hovedoppgaver var slipp av utstyr til motstandsbevegelser i det okkuperte Europa, samt slipp og henting av agenter.
161 Squadron ble først planlagt opprettet under første verdenskrig som en bombeflyskvadron, oppsatt med de Havilland DH9A, men planene ble aldri iverksatt. Derfor oppsto skvadronen operativt først i 1942. Den fikk samme oppgaver som 138 Squadron, og overtok også sine første fly fra denne skvadronen. Skvadronen var delt i to flighter (vinger). A-flight brukte lette transportfly av typen Lysander for opphenting av agenter, mens B-flight brukte bombefly for slipp av beholdere og agenter bak fiendens linjer.
Andreas Loven
Andreas Loven (født 1981 i Tromsø) er en norsk jazzpianist.
Loven vokste opp i Oslo, hvor han ble undervist i klassisk piano av sin bestemor fra han var seks år gammel. Da han var 23 år gammel, kort tid etter at han fullført sine ingeiørstudier, hørte han Tord Gustavsen Trio live på Canal Street-festivalen. Opplevelsen førte Loven til å slutte i jobben og gå inn i jazz studier. Først kontaktet han Gustavsen via gule sider, og lyktes i å få noen pianotimer. Senere, flyttet Loven til Sør-Afrika for å studere jazz på det sørafrikanske College of Music under professor Andrew Liley.
Siden 2011 har han spilt flere konserter i Sør-Afrika og Europa, inkludert på Oslo Jazz-Festival, Canal Street Jazz Festival og den norske jazzscene. I januar 2015 ga Loven ut sitt debutalbum. Albumet bestod av både duetter og trioer med den sørafrikanske saxofonisten Buddy Wells og med Spha Mdlalose på vokal.
I februar 2016 ga Loven ut sitt andre album, District Six med sin sørafrikanske quartet: Buddy Wells (sax), Clement Benny (trommer) og Romy Brauteseth (bass). Albumet er preget av både sørafrikansk jazz og nordisk folkemusikk. Gwen Ansell i Sør-Afrika, Peter Bacon i STORBRITANNIA, Adam Baruk i Israel, Jan Granlie i Norge og andre.
Hovden landskapsvernområde
Hovden landskapsvernområde er et 59 940 dekar stort landskapsvernområde i Bykle kommune. Det ble opprettet 5. september 1986 og ligger nord for bebyggelsen på Hovden og strekker seg fra riksvei 9 østover til grensa mot Vestfold og Telemark. En liten del av området er på vestsida av veien og grenser til Lislevatn naturreservat, Setesdal Vesthei Ryfylkeheiane landskapsvernområde og Vidmyr naturreservat.
Området er et fjellområde med myrer i de laveste områdene i vest og høyfjell i øst. I sør og vest er det eskere og drumlins. Formålet med vernet er «''å ta vare på eit vakkert naturlandskap som er eineståande i sitt slag i fylket. I verneområdet finn ein store, samanhengjande myrområde, som til saman inneheld eit vidt spekter av myrtypar, og ein finn særmerkte spor frå siste istid som t.d. terrassar, daudisgroper og morenar. Både myrene og lausavsetningane er av stort verd for undervisning og forsking''.»
Forvaltningsmyndighet for området var opprinnelig Fylkesmannen i Aust-Agder, men er fra 2015 blitt endret til verneområdestyret for Setesdal Vesthei Ryfylkeheiane landskapsvernområde.
Riebnes
Riebnes er en innsjø nord for Hornavan i Arjeplog kommune i Lappland, Sverige. Innsjøen inngår i nedbørsfeltet til Skellefteälven. Den sørlige delen av innsjøen ligger i Hornavan-Sädvajaure fjällurskogs naturreservat.
Innsjøen regnes å ligge 510 meter over havet, og dekker da et areal på 63,4 kvadratkilometer. Største dybde oppgis som 42 meter. Men innsjøen er regulert, og høyden varierer dermed fra 500 til 513 moh.
Siden 1930-tallet har Kungsleden krysset innsjøen ved grenda Vuonatjviken, som ble etablert i 1890-årene. Denne grenda måtte flyttes høyere opp da innsjøen ble demmet opp i 1973. Innbyggerne her livnærer seg nå kun av turisme.
Innsjøen har utløp i sydenden via Riebnesströmmen til Hornavan.
Det samlede nedbørsfeltet utgjør 975 kvadratkilometer, hvorav 47 % er skog, 21 % er høyfjell og 32 % vannflater.
Naitasiri Province
Naitasiri Province er en provins på østsiden av den største øya i Fiji, Viti Levu. Det er den nest mest folkerike av Fijis fjorten provinser, og en av åtte provinser på Viti Levu. Naitasiri er en del av divisjonen Central på Fiji, en av landets fire regioner.
Thierry Vigneron
Thierry Vigneron (født 9. mars 1960 i Gennevilliers) er en fransk friidrettsutøver. Han var gjennom flere år i verdenstoppen i stavsprang.
Jaswant Singh
Jaswant Singh (født 10. juni 1931 i Sadhar i Punjab i Britisk India), indisk landhockeyspiller som deltok i de olympiske leker 1960 i Roma.
Thierry Vigneron
Han forbedret verdensrekorden til polakken Władysław Kozakiewicz den 20. juni 1981 fra 5,78 m til 5,80. Denne rekorden stod helt til 26. mai 1984, da Serhij Bubka begynte arbeidet med å flytte rekorden til over 6 meter. Vigneron tok bronse under OL 1984 i Los Angeles og sølv under VM 1987 i Roma. Han la opp som aktiv utøver i 1996.
Jaswant Singh
Singh vant en olympisk sølvmedalje i landhockey under Sommer-OL 1960 i Roma. Han var med på det indiske laget som kom på andreplass i landhockeyturneringen bak Pakistan. India vant kvartfinalen med 1-0 over Australia og i semifinalen beseiret de Storbritannia med 1-0 men de tapte finalen mot Pakistan med 0-1. Singh spilte seks kamper og scoret fire mål i turneringen.
Den kirgisiske sosialistiske sovjetrepublikk
Republikken erklærte seg som selvstendig stat 31. august 1991, etter at navnet dagen før var blitt endret til Den kirgisiske republikk.
Elena Kagan
Elena Kagan (født 28. april 1960 i New York City i USA) er en amerikansk jurist. Hun har siden 7. august 2010 vært en av ni dommere i USAs høyesterett. 10. mai 2010 ble hun nominert av president Barack Obama til å overta John Paul Stevens' plass i USAs høyesterett. Senatet godkjente henne 5. august samme år, med 63 stemmer mot 37. Hun var USAs riksadvokat (solicitor general) – advokaten som fører statens sak overfor USAs høyesterett – fra 2009 til 2010.
Hun jobbet i Bill Clintons administrasjon fra 1995 til 1999. Deretter begynte hun ved Harvard Law School. I 2005 ble hun dekan der.
Football League 2. divisjon 1999–2000
Dette er det tredje nivået i Engelsk fotball. Divisjonen ble opprettet i 1920-21, men allerede påfølgende sesong valgte man å dele divisjonen i nord og sør. Denne ordningen beholdt man t.o.m. 1957-58 sesongen. Da ble det opprettet en 4. divisjon i stedet for nord og sør avdelingene. I 1992-93 valgte klubbene på øverste nivå å forlate The Football League og danne FA Premier League, og dermed fikk de neste nivåene nye betegnelser. Historikken for denne divisjonen er følgende:
Thomas Boleyn, 1. jarl av Wiltshire
'''Thomas Boleyn, 1. jarl av Wiltshire''' og jarl av Ormonde, (født ca. 1477, død 12. mars 1539) var en engelsk diplomat og politiker i Tudor-perioden, og mest kjent som far til Anne Boleyn, den andre dronningen til kong Henrik VIII av England. Som sådan var han bestefar på morsiden til dronning Elisabeth I av England. Han ble født og gravlagt på familiens hjem, Hever Castle.
Familie
Han var sønn av William Boleyn (ca. 1451 – 10. oktober 1505) og Margaret Butler (1465–1540). Hans besteforeldre på farssiden var Geoffrey Boleyn (død 1471) som hadde tjenestegjort som borgermester av London i 1457. Han bestemor på farssiden var Anne Hoo (ca. 1425–1484) som var datter av Thomas, 1. baron Hoo og Hastings, og Elizabeth Wychingham. Hans bestefar på morssiden var Thomas Butler, 7. jarl av Ormonde (ca. 1424 – 3. august 1515). Hans bestemor på morssiden var Anne Hankford som var sønnedatter av John Montacute, 3. jarl av Salisbury.
Boleyn giftet seg med Elizabeth Boleyn, hertuginne av Wiltshire, datter av Thomas Howard, 2. hertug av Norfolk De fikk minst fem barn:
Mary var sannsynligvis den eldste datteren ved blant annet at hennes dattersønn George Carey, 2. baron Hunsdon, søkte om å overta tittelen Jarl av Ormonde ved hennes rett, en tittel som ellers ville ha tilhørt dronning Elisabeth om Anne hadde vært den eldste datteren.
Karriere
Via forbindelsen med sin utvidede familie ble Boleyn en av kong Henrik VIIIs ledende diplomater. Hans kjente oppdrag var blant andre:
I mellomtiden hadde han ofret medlemmer av sin egen familie for vinne kongens gunst, noe han iallfall oppnådde ved å la kongen «leke» med hans eldste datter Mary, og deretter la ham gifte seg med sin yngre datter Anne. Boleyns ambisjoner var så betydelige at det faktisk også gikk rykter om at han hadde latt kongen ha en affære med sin egen hustru, men dette blir avvist av dagens moderne historikere.
Boleyn fikk opprettet adelstittelen vicomte Rochford i den engelske adelen i 1525 og jarl av Wiltshire i den engelske adelen og jarl av Ormonde i den irske adelen den 8. desember 1529, høyst sannsynlig på grunn av Annes forhold til kongen. Hans sønn fikk tittelen vicomte Rochford da selv fikk sine øvrige titler.
Han gjorde ingen innskytelser i justismordet på sin datter Anne og hans sønn vicomte Rochford da kongen forkastet Anne til fordel for Jane Seymour. Den vennligste vurderingen av ham er at han var på godt og vondt en mann av sin tid.
Vicomte Rochford
Vicomte Rochford er en aristokratisk tittel som ble gitt til Thomas Boleyn i 1525 av kong Henrik VIII. Tittelen ble tatt fra hans eiendommer i Rochford i Essex. I 1529 ble han forfremmet ytterligere da kongen opprettet Jarl av Wiltshire for ham. I det samme året arvet han også rikdom og titler fra sin mors slekt, jarldømmet Ormonde. Derfor gikk tittelen vicomte Rochford til hans eneste sønn George.
Tittelen vicomte Rochford falt ut av bruk i 1536 da George ble henrettet på den falske anklagen om høyforræderi. I 1542 ble Georges enke også henrettet etter at hun ble implisert i undergangen til dronning Katarina Howard.
I populærkulturen
Thomas Boleyn ble portrettert av Michael Hordern i filmen Anne of the Thousand Days (1969) hvor Benjamin Whitrow fremstilte Henrik VIII. Skuespillerne Jack Shepherd og Mark Rylance spilte ham i henholdsvis 2003 og 2007-utegavene av filmen The Other Boleyn Girl. I fjernsynsdramaet The Tudors hadde Nick Dunning hans rolle.
Top Notch
Top Notch er gruppa Warlocks' andre album og ble gitt ut i 1997. Dette er det albumet gruppa slo igjennom med. Denne ble produsert av Tommy Tees Tee Productions.
Fjøsnes
Fjøsnes er en bebyggelse på nordsiden av Beisfjorden i Narvik kommune i Nordland. Bebyggelsen ligger om lag en halv kilometer vest for Beisfjord sentrum, og utgjør i underkant av ti husstander. Tidligere lå det en landbruksdrift i området.
L’Unione
L'Unione (Unionen) var en italiensk valgallianse på sentrum-venstresiden som ble dannet den 10. februar 2005 og oppløst 8. februar 2008. Koalisjonen ble ledet av Romano Prodi.
Kolstadflaten borettslag
Kolstadflaten borettslag ligger på Kolstad sør for Trondheim sentrum og har 481 leiligheter fordelt på 22 lavblokker i kjede med seks tun. Borettslaget ligger nord for drabantbyen Kolstad/Saupstad og ble grunnlagt i 1969 som det første av de store borettslagene i drabantområdet. Borettslaget er medlem av Boligbyggelaget Tobb.
Alle lavblokkene i borettslaget ble bygget i perioden høsten 1969 til 1971, og samtlige ligger i Kolstadflata med adresser fra 1a til 49b.
Borettslaget er delt inn i seks tun, hvor alle har en lekeplass og grøntområde vendt mot sør. Lavblokkene består av 24 3-roms og én 4-roms leilighet i 1. etasje tilpasset bevegelseshemmede. Blokkene består for øvrig av 2, 3, 4 og 5. roms leiligheter.
Statped
Statped er et direktorat under Kunnskapsdepartementet som skal bidra til at sektormålene for barnehagen og grunnopplæringen blir nådd.
Mål for Statped
Kompetansebygging
Opplæring
Læremiddel og læringsressurser
Statpeds tjenester
Statped tilbyr støtte til kommuner og fylkeskommuners opplæring av barn og elever
I bredere og mer generelt spesialpedagogisk arbeid må kommuner, fylkeskommuner og private barnehage- og skoleeiere ta større ansvar for å bygge kompetanse tett på barn og elever.
Kompetanseløftet for spesialpedagogikk og inkluderende praksis bidrar til at kommuner og fylkeskommuner selv kan gi alle barn og elever inkluderende og tilpasset opplæring og særskilt tilrettelegging.
Statped i endring
Statpeds nye rolle er en følge av at Stortinget har bestemt at spesialpedagogisk kompetanse skal nærmere barn og elever. Derfor er Statped og kommunene i en omstillingsprosess ut 2024.
Meld. St. 6 (2019–2020) Tett på – tidlig innsats og inkluderende fellesskap i barnehage, skole og SFO (regjeringen.no)
Anastasija Vojnova
Anastasija Vojnova (født 5. februar 1993) er en russisk syklist.
Sørasiatiske leker 1987
Sørasiatiske leker 1987 (sørasiatiske leker) ble arrangert i Kolkata i India i 1987.
Anastasija Vojnova
Hun representerte Russland under Sommer-OL 2016 i Rio de Janeiro, der hun tok sølv i lagsprint.
Under Sommer-OL 2020 i Tokyo som ble arrangert i 2021, tok hun bronse i lagsprint.
Svarte øyne
Svarte øyne (originaltittel: Les yeux noirs, også vist i Norge som Svarte øine) er en fransk spillefilm fra 1935 regissert av Viktor Turzjanskij.
Filmen ble i Norge vurdert for sensur 10. oktober 1935 og distribuert av Fotorama).
Sultanatet Maguindanao
Sultanatet Maguindanao (maguindanaon: Kasultanan nu Magindanaw; jawi: كسولتانن ماڬوايندنااو; iranun: Kesultanan a Magindanao; tagalog: Kasultanan ng Maguindanao; arabisk: سلطنة ماجوينداناو) var fra 1475 til 1861 et mektig sultanat på øya Mindanao sør i Filippinene.
Territorium
Sultanatet Maguindanao var ett av flere sultanater i det som i dag er Filippinene, og det var det største, ved siden av sultanatet Sulu og sultanatet Buayan.
I sin blomstringstid strakk sultatets maktområde fra Zamboangahalvøya til Saranganibukten og til Davao. Det domenerte dermed størstedelan av Mindanao og gjorde seg gjeldende ved sin innflytelse også på flere nærliggende øyer. På 1600-tallet utviklet Cotabato seg til sultanatets hovedstad.
Språk
I sultanatet talte man særlig maguindanao, marano og manobo. Fra det oversjøiske kom med tiden malayisk som viktig handelsspråk, og arabisk fikk prestisje.
Historie
Shariff Mohammed Kabungsuwan av Johor, som tilhørte Malakkas kongehus, trengte inn i det sentrale Mindanao på midten av 1400-tallet. Her levde folkegruppen maguindanao. Han giftet seg med en innfødt prinsesse og grunnla i 1475 sultanatet Maguindanao. Sentralt i sultanatet lå flodsletten Cotabato. Her begynte han å utbre islam. Noe som bidro til islams raske gjennombrudd var at religionens misjonærer ikke gikk voldelig frem men opptrådte med diplomati og overbevisning.
Muhammad Dipatuan Qudratullah Nasiruddin, også kjent som Qudarat eller sultan Kudarat, var en av Mindanaos mest betydelige sultaner. I hans regjeringstid oppnådde sultanatet sin største utbredelse. Han klarte I hele sin regjeringstid også å holde i sjakk eller slå tilbake spanjolene. Hans barnebarn Abd al-Rahman styrket sultantets makt, men utvidet ikke dets område.
Sultanaten forsvarte seg i mange årtier mot de spanske kolonialkrav. Derfor inngikk de periodevis allianser seg i mellom, men alliansene holdt ikke i lengre tid og friksjon og strid rådet ofte. Det kom også til forbund mellom sultanene og spanjolene, som i 1719, da den daværende sultan av Maguindanao inngikk en pakt med den spanske kolonialmakt som sikret dem spansk assistanse i deres krig mot sultanatet Sulu.
Rundt 1730 begynte sultanatet å svekkes; det var stadig indre uenigheter.
På begynnelsen av 1800-tallet klarte spanjolene å gjøre seg til venns med datuene av mindre riker, og de bygde slik en stadig sterkere allianse mot sultanatene. Fra 1837 fikk spanjolene kontrollen over sultanatet Maguindanao og de klarte frem til 1861 å legge under seg de gjenståede områder. Sultan Kudarat II overgav til slutt Cotabato til spanierne, og fikk som motydelse en årlig pensjon på 1000 peso og 800 peso for sin sønn.
Jon Bremer
Jon Bremer (født 5. desember 1928, død 12. november 2005) var en prisbelønt norsk lege.
Etter examen artium på Eidsvoll landsgymnas 1948 og cand.med. med kjemi som bifag 1956, mottok han dr. med. bare ett år etter, i 1957. Derpå var han dosent i klinisk kjemi i 1966 og professor i medisinsk kjemi fra 1972. Bremer påviste i 1962 at carnitinet transporterer aktiverte fettsyrer inne i cellene. Med Rolf Kristiansen Berge utviklet han medisinen 3-thia som skulle øke fettforbrenningen.
UPC-ligaen 2006/07
UPC-ligaen 2006/07 var den 68. sesongen i det øverste nivået i ishockey i Norge. Serien ble vunnet av Vålerenga foran Storhamar Dragons og Stavanger Oilers. De åtte beste lagene kvalifiserte seg for NM i ishockey 2007. Dette var tredje og siste sesongen ligaen ble kalt UPC-ligaen.
Clifford Chance
Clifford Chance LLP er et internasjonalt advokatfirma med hovedkontor på Canary Wharf i London. Selskaper ble etablert i 1987 og var i 2004 verdens største advokatfirma regnet etter inntekt og antall advokater, og hadde (2008) 3800 advokater og jurister (herunder 645 partnere) og 3340 ikke-juridisk tilsatte. Clifford Chance har 28 avdelinger spredt over Nord- og Syd-Amerika, Europa, Midtøsten og Øst-Asia.
Jenakijeve
Jenakijeve (ukrainsk: Єнáкієве; russisk: Ена́киево, Jenakijevo) er en by i Donetsk oblast (provins) øst i Ukraina. Byen ligger ved elven Krynka omkring 60 km fra Donetsk.
Byen ble grunnlagt i 1898 da flere arbeidsbosetninger rundt Peter jern- og stålverk ble samlet til en enkelt bosetning som fikk navn etter Fjodor Jenakijev. De første kullgruvene ble bygd alt i 1883. Bosetningen fikk bystatus i 1925.
I Jenakijeve ligger en av de eldste metallurgiske fabrikkene i Ukraina – Jenakijeve jern- og stålverk.
Byen har like over 100.000 innbyggere. Omkring 14 % av innbyggerne har ukrainsk som morsmål, mens resten snakker russisk.
John Cairncross
John Cairncross (født 25. juli 1913 i Lesmahagow i South Lanarkshire i Skottland, død 8. oktober 1995 i Herefordshire i England) var en britisk etterretningsagent under andre verdenskrig som sammen med fire andre, kjent under kallenavnet Cambridge Five, spionerte for Sovjetunionen.
Bakgrunn
John Cairncross var bror til økonomen Alexander Kirkland Cairncross og onkel til journalisten Frances Cairncross.
Han ble utdannet ved University of Glasgow og Trinity College i Cambridge, der han studerte moderne språk. I Cambridge ble han kjent med de øvrige som skulle utgjøre «the Cambridge Five».
Karriere
Etter studiene arbeidet han ved det britiske utenriksministerium. I 1937 ble han medlem av det britiske kommunistparti. I 1942 arbeidet han som medarbeider av MI6 som kodeknekker i det engelske Bletchley Park ved dechiffreringen av kodet hemmelig kommunikasjon som ble avlyttet fra den tyske Wehrmacht.og som var kodet med deres rotor-chiffrerermaskin Enigma. Han videreførte på denne tid de dechiffrerte informasjoner som i Bletchley Park ble gitt dekknavnet Ultra via sine hemmelige kanaler til Sovjetunionen. Disse opplysningene var av stor nytte for Den røde armés kamp mot de tyske invasjonsstyrker. Slik hadde Cairncross for eksempel kunnet varsle sovjeterne – på grunnlag av Enigma-opplysninger på tysk – om det forestående tyske motangrepet ved Kursk (Unternehmen Zitadelle). Cairncross kommuniserte også på grunnlag av de tidlige og upolerte tekster så raskt at Sovjetunionen ofte leste informasjonen før Storbritannias vestallierte.
Etter sin tilståelse flyttet Cairncross til Roma, og der arbeidet han for FNs organisasjon for ernæring og landbruk (FAO) frem til sin pensjonering. Deretter trakk han seg tilbake til det sørlige Frankrike. John Cairncross døde i 1995.
Govind Sawant
Govind Rao Sawant (født 28. november 1935 i Gujarat, død 8. september 2001 i Vadodara) var en indisk landhockeyspiller som deltok i de olympiske leker 1960 i Roma.
Sawant vant en olympisk sølvmedalje i landhockey under Sommer-OL 1960 i Roma. Han var med på det indiske laget som kom på andreplass i landhockeyturneringen bak Pakistan. India vant kvartfinalen med 1-0 over Australia og i semifinalen beseiret de Storbritannia med 1-0 men de tapte finalen mot Pakistan med 0-1. Sawant spilte en kamp i turneringen.
Skjeltrekor
Skjeltreko er et redskap i som tidligere ble brukt til vanning av åker og eng i jordbruk. Også kalt vanningsspade/vatningsspade. Den er smal, buet og avlangt blad som utgjør om lag en tredel av redskapets lengde. Å «Skjelte» betyr å spre.
Tsjekkoslovakia under OL
Tsjekkoslovakia deltok første gang i olympiske leker i Sommer-OL 1920 i Antwerpen og siste gang i Sommer-OL 1992 i Barcelona. De deltok i nesten alle sommer- og vinterleker i perioden, unntatt Sommer-OL 1984 i Los Angeles, som de boikottet. Tidligere deltok utøvere fra Tsjekkia som en del av Böhmen (1900–1912), mens utøvere fra Slovakia deltok som en del av Ungarn. Böhmen ble en del av Tsjekkoslovakia etter første verdenskrig. Etter at Tsjekkoslovakia ble oppløst i 1993, har Tsjekkia og Slovakia deltatt som selvstendige nasjoner, mens utøvere fra det tidligere Böhmen deltar som en del av Tsjekkia.
Billions (TV-serie)
Billions er en amerikansk fjernsynsserie skapt av Brian Koppelman, David Levien og Andrew Ross Sorkin. Den hadde premiere på Showtime 17. januar 2016. Hovedrollene innehas av Paul Giamatti og Damian Lewis.
Phasianinae
Phasianinae (fasaner og høns) er én av tre underfamilier i fasanfamilien (Phasianidae). Underfamilien deles videre inn i åtte tribus, med tilsammen 25 slekter.
Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på artene følger Norsk navnekomité for fugl og er i henhold til Syvertsen m.fl. (2008, 2017, 2020).
Elis Ligtlee
Elis Ligtlee (født 28. juni 1994) er en nederlandsk syklist.
Hun representerte Nederland under Sommer-OL 2016 i Rio de Janeiro, der hun tok gull i keirin.
I august 2016 ble hun utnevnt til ridder av Oranje-Nassau-ordenen.
Koreansk kalender
Koreansk kalender er en lunisolarkalender som på samme måte som med tilsvarende tradisjonelle kalendre i Øst-Asia er basert på den kinesiske kalender. Datoer er kalkulert fra den koreanske meridianen, og merkedager og festivaler er basert på koreansk kultur.
Historie
Den tradisjonelle kalenderen viste årstall via koreanske æranavn fra 270 til 963. Kinesiske æranavn ble brukt til 1895 da en fra offisielt hold sluttet å bruke månekalenderen.
Den gregorianske kalenderen ble tatt i bruk av det nye Det koreanske imperiet 1. januar 1895, men med årstall nummerert fra etableringen av Joseon i 1393. Fra 1897 ble koreanske æranavn brukt for årsperiodene inntil Japans kolonisering av Korea i 1910. Da overtok Japanske æranavn for å telle år i den gregorianske kalenderen inntil okkupasjonen tok slutt i 1945.
Fra 1945 til 1961 benyttet Sør-Korea den gregorianske kalenderens årstall, talt fra etableringen av Gojoseon i år 2333 f. Kr. (ansett som år 1), året da det første koreanske kongedømmet ble grunnlagt av Dangun Wanggeom, derfor ble disse årene Dangi (단기) 4278 til 4294. Denne nummereringen ble benyttet uformelt i den koreanske månekalenderen før 1945, men er i dag bare i sporadisk bruk.
I Nord-Korea benyttes Juchekalenderen siden 1997, der årstallene nummereres etter fødselsåret til Kim Il-sung.
Festivaler
Månekalenderen er brukt for å markere tradisjonelle festdager, som koreansk nyttår, Chuseok og Buddhas bursdag. Den er også brukt for jesaseremonien, for forfedrene og for å markere eldre koreaneres bursdag.
Tradisjonelle merkedager
Det er også mange regionale festdager som feires etter månekalenderen.
Barnedåp i Tanum kirke
«Barnedåp i Tanum kirke» er et oljemaleri av Harriet Backer fra 1892.
Kirkeinteriør var noe Harriet Backer benyttet i flere av maleriene sine. Gjennom kirkerommet kunne hun kombinere åndelig innhold med den nasjonale tematikken som kjennetegnet kunsten hennes i 1890-årene. Den romanske kirken Tanum kirke i Bærum fra begynnelsen av 1100-tallet er et miljø hun kom tilbake til flere ganger. « Barnedåp i Tanum kirke» har hun selv beskrevet som et av sine hovedverk.
Bakgrunn
Mellom 1878 og 1888 bodde Harriet Backer i Paris, der hun var del av kunstnerkretsen rundt Jonas og Thomasine Lie. I 1888 flyttet hun tilbake til Norge for å bosette seg i Sandvika i Bærum kommune. Der begynte hun å lage en rekke malerier med kirkeinteriør som motiv. Hun utviklet et vennskap med den pietistiske forfatteren Arne Garborg, noe som kan ha bidratt til et dypere religiøst engasjement og interessen for kirkemotiv.
Omgivelsene kjente hun også fra tidligere, blant annet som en av Fleskum-malerne som sommeren 1886 bodde og arbeidet sammen sommeren på Christian Skredsvigs kones gård Fleskum i Bærum. Malergruppen inkluderte også Erik Werenskiold, Gerhard Munthe, Kitty Kielland og Har Peterssen. På Fleskum begynte hun å male ikke bare natur, men også interiør, bondegårder og enkle stuer, som i «Interiør fra bondestue» (1886), «Knabberud i Bærum» (1886) og «Bygdeskomakere» (1887).
Den ikke helt ferdigstilte «Altergang i Tanum» eller «Inngangskoner» fra 1892 var Harriet Backers første maleri med kirkeinteriørmotiv. Det viser interiør fra Tanum kirke og inngangskone-ritualet, der presten velsignet kvinner som hadde født barn før de kunne gjenoppta sine kirkebesøk. I maleriet er fargekontrasten stor mellom de to knelende kvinnene og presten, og det betonende lyset som faller inn gjennom kirkevinduet. Året etter gjorde Backer hovedverket «Barnedåp i Tanum kirke».
Noen år senere gjorde hun ytterligere malerier med kirkeinteriørmotiv. I løpet av somrene 1899–1902 lagde hun malerier fra Stange kirke i Stange kommune, blant annet «Altergang i Stange» (1902). Somrene 1904–1909 malte hun i Uvdal stavkirke i Nore og Uvdals kommune, blant annet «Interiør fra Uvdal stavkirke» (1909).
Maleriet
Maleriet viser en scene i bygdekirken Tanum kirke en solrik sommerdag. I bakgrunnen er dørene til våpenhuset åpne, og det sterke dagslyset strømmer inn i det ellers mørke maleriet. I døråpningen er en gruppe mennesker med et spedbarn på vei til å gå inn i kirken.
I forgrunnen til høyre i maleriet sitter en kvinne på benken lengst bak i kirken, som snur seg for å se mot inngangen. Ved siden av henne sitter en annen kvinne i mørket. Ved første øyekast er dette et realistisk maleri. Samtidig har særlig den lyse friluftsscenen i bakgrunnen noe klart impresjonistisk over seg.
Som inspirasjon kan det tenkes at Wilhelm Leibls «Tre kvinner i kirken» (1878–1882) kan ha spilt en rolle, et maleri hun hadde anledning til å studere i løpet av studenttiden sin i München.
Proveniens
Maleriet ble utstilt på Høstutstillingen i 1892, og etter en juryvalg på Verdensutstillingen i Chicago i 1893,  hvor det ble solgt. Nasjonalgalleriet i Oslo kjøpte maleriet i 1959 fra Washington University i St. Louis i USA.
Chaetocinus
Chaetocinus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Levevis
Artene er nattaktive rovdyr.
Utbredelse
Slekten er utbredt i Afrika.
Systematisk inndeling
Slekten blir noen ganger regnet som en underslekt av Leptacinus.
Spinneteingalaksen
Spinneteingalaksen (katalogisert som Messier 101 eller M101 og NGC 5457) er en spiralgalakse som ligger ca. 25 millioner lysår unna jorden i stjernebildet Store bjørn. Galaksen har en diameter på ca. 170,000 lysår, noe som er omtrent to ganger så stort som Melkeveien.
Det er en av de største galaksen i nærheten av Melkeveien, preget av sitt høye innhold i gass.
Iris Love
Iris Cornelia Love (født 1. august 1933 i New York City, død 17. april 2020 samme sted) var en amerikansk klassisk arkeolog. Hun er kjent for oppdagelsen av den såkalte Afrodite-helligdommen i Knidos.
Bakgrunn
Iris Love var datter av Audrey Josephthal og Cornelius Love. På morssiden var hun tippoldebarn av Meyer Guggenheim.
Hun interesserte seg tidlig for arkeologi og kunsthistorie, inspirert og hjulpet av vitenskapsfolk som ofte besøkte foreldrehjemmet, blant dem James Rorimer, direktør for Metropolitan Museum of Art (MET), og arkeologen Gisela M.A. Richter, som i årtier arbeidet i antikkavdelingen ved MET, lenge som dens kurator.
Studier
Love studerte ved Smith College der hun tok bachelorgrad. Under et studieopphold ved universitetet i Firenze var hun ved sammenligninger av etruskiske krigerfigurer i Museo archeologico nazionale di Firenze med dem i Metropolitan Museum of Art kommet til at de sistnevnte måtte være forfalskninger. Hun skrev så sitt bachelorarbeid om disse figurene og begrunnet sin formodning, men drøyde med å offentliggjøre den ut av respekt for James Rorimer og G.M.A. Richter, som hadde gransket dem nøye og mente de var ekte. I 1960 bestemte hun seg for å publisere. Hun advarte Metropolitan Museum, med det resultat at de der kom henne i forkjøpet og lot The New York Times avsløre forfalskningene, uten å anerkjenne Loves arbeid.
Uteseiler
I bøker og diktning skildres han dels som en romantisk figur «med saltvann i blodet» og kurs for fjerne himmelstrøk – og dels som en tragisk person med problemer med å knytte seg inn i noen annen sosial sammenheng enn det litt løse fellesskapet som sjøen kunne by på, med ofte sterk festing under land.
Elguja Khintibidze
Elguja Khintibidze (født 7.juni 1937) er en georgisk filolog. Khintibidze er professor ved Ivane Javakshivhili Tbilisi Statsuniversitet, akademiker ved det georgiske nasjonale vitenskapsakademi (2012-), medlem i ‘’Société Internationale pour l’Étude de la Philosophie Médiévale’’ – SIEPM.
Biografi
Khintibidze tok doktorgrad I filologi ved Tbilisi Statsuniversitet i 1960. Han er leder for institutt for georgisk litteratur ved fakultet for humaniora ved Tbilisi Statsuniversitet; president for den internasjonale assosiasjonen for promotering av georgisk/kartvelske studier (International Association for the Promotion of Georgian/Kartvelian Studies).
Iris Love
Studier
I 1966 reiste hun med den tyrkiske arkeolog Aşkıdil Akarca med skip til Knidos; stedetgjorde stort inntrykk på henne. Tilbake ved Long Island University sikret hun seg finansiering av utgravninger i Knidos for året etter. Etter første utgravningssesongs gode resultater klarte hun å skaffe er penger, og slik år for år utgrave byen nokså grundig. I 1969 oppdaget teamet et fundament som Love mente var rester av Afrodites tempel. I 1970 så hun dette bekreftet ved en innskrift der (senere er det blitt fremkastet tvil om hun tilket den riktig ). Oppdagelsen ble presentert på årsmøtet for Archaeological Institute of America i 1970, og vakte internasjonal oppmerksomhet. Utgravningsfeltet fikk prominente besøkende som Love hadde personlig kontakt med, blant dem Mick og Bianca Jagger, slik at det oppstod kritikk om at stedet ble et feriested for prominens.
I1970 var Love oppe i en annen kontrovers forskningsdiskusjon, idet hun trodde at originalhodet til Afrodite av Knidos egentlig var Praxiteles-hodet i British Museums depoter. Dette betegnet hun selv som en av den antikke kunsts forskningshistories mest spektakulære oppdagelser. Denne tolkning (og den implisitte påstand at man hadde oversett dette kunstverket) ble sterkt bestridt av Bernard Ashmole, kuratoren for den gresk-romerske samlingen. Disputten mellom Love og museets medarbeidere ble avisstoff. Love konsentrerte seg de påfølgende årene om utgravninger for å finne statuen. Det ble gravd mange dype hull overalt, og de er fortsatt der.
Elguja Khintibidze
Biografi
Khintibidze jobbet som dekan ved det filologiske fakultetet ved Tbilisi Statsuniversitet (1976-1986), og som assisterende rektor for vitenskapelig forskning ved Tbilisi Statsuniversitet i 1986-1993, Han var leder for avdeling for gammel georgisk litteratur ved Tbilisi Statsuniversitet i 2000-2006, og redaktør for tidsskriftet for litterær forskning (proceedings of Ivane Javakhsvhili Tbilisi statsuniversitet) i 1976-2004, medlem av redaksjonsrådet for tidsskriftet Georgica (1978- d.d.), grunnlegger og redaktør av tidsskriftet “The Kartvelologist” (tidsskrift for georgiske studier) 1993-dd.
Iris Love
Studier
Etter at den tyrkiske regjering trakk tilbakeforskningslisensen for Knidos, tok Love fatt på flere nye prosjkter, blant annet i Ancona og rundt Napolibukten, der hun fremfor alt lette etter flere Afrodite-helligdommer.
Senere trakk hun seg tilbake fra arkeologien. Etter lang tid i Hellas og Italia kom hun tilbake til New York, og begynte å leve med den kjente boulevardjournalisten Liz Smith og avlet opp dachshunder og vant flere utstillingspriser.
Elguja Khintibidze
Forskningsfelt
Khintibidze forsker middelaldersk georgisk litteratur og georgisk-bysantinske litterære relasjoner. Han har spisskompetanse i Rustvelologi (Rustaveli Studier) og kildestudier.
Iris Love
Studier
Den 17. april 2020 døde Love under Covid-19-pandemien som følge av en SARS-CoV-2-infeksjon.
Elguja Khintibidze
Forskningsfelt
Innen feltet georgiske-bysantinske litterære relasjoner har Khintibidze utviklet følgende teori:
Khintibidzes artikler og monografier publiseres i Georgia og i utlandet. Innen feltet kildestudier er det bemerkelsesverdig at
Spørsmål koblet til Mannen i tigerskinnet
I sine artikler og monografiene om Mannen i tigersinnet gjør Khintibidze et forsøk på å definere den religiøse, filosofiske og litterære tanken og Rustavelis plass i middelalderens tenkning på grunnlag av en analyse av nøkkelelementene i den kunstneriske strukturen, samt sentrale filosofiske og teologiske begreper i eposet.
Khintibidzes forskning omfatter følgende sfærer: den teologiske, den filosofiske, den etiske og den astrologiske. Han forsker også på de skolastiske begrepene i mannen i tigerskinnet. Den antikke filosofiske strømmen i mannen i tigerskinnet diskuteres av Khintibidze, med særlig vekt på den Aristotelis ke definisjonen av sjel som var populær i middelalderen. Relasjonen til vennskap i mannen i tigerskinn til det aristoteliske ennskapsbegrepet, konseptet med det beste midten, Rustaveliansk begrep om den vise i forhold til Platon s etiske oppfatningen. Det er funnet spor av Platon s teori om perfeksjon i Rustavelis epos.
Khintibidze påstår at Rustavelis tenkning ikke bare finner paralleller i utvikling av europeisk litterær tenkning (Troubadourer, Dante, Petrarcha,), men at spor av mannen i tigerskinn er direkte demonstrert i de europeiske litterære verkene. Ifølge Khintibidze, brukes plottet til mannen i tigerskinn av de engelske dramatikerne på 1600-tallet: William Shakespeare, Francis Beaumont og John Fletcher. Sporet av plottet til mannen i tigerskinnet er tydelig i populære skuespill fra 1600-tallet: Cymbeline av Shakespeare, og Philaster og Konge og ikke-konge av Beaumonte og Fletcher. I sine artikler og monografier forklarer Khintibidze hvordan Rustavelis epos må ha nådd de høyeste intellektuelle kretsene i Shakespeares England. Han argumenterer for at det kunne ha skjedd gjennom Alaverdi Khan Undiladze (som var opprinnelig fra Georgia og som holdte høy stilling på hoffet til Shah Abbas), og gjennom samarbeid av georgiske kristne koner til Shah-Abbas med den engelske store intellektuelle delegasjonen.
Fabrikkgata (Oslo)
Fabrikkgata er en gate på Majorstuen i bydel Frogner i Oslo. Den går nordøstover fra Middelthuns gate mot Bogstadveien, men ender like bak Majorstuen skole. Navnet er fra 1990 og viser til Elektrisk Bureau, som hadde fabrikk i Middelthuns gate 17, langs denne gaten. Deres bygning ble på 1980-tallet ombygget for Kreditkassen. På den andre siden av gaten er en boligblokk med adresse Middelthuns gate 21. Ingen hus har adresse Fabrikkgata.
Core
Core (engelsk for kjerne) kan sikte til:
Data
Musikk
Karin Knutsson
Karin Knutsson (født 4. januar 1967) er en svensk skuespillerinne.
Pegasushopen
Pegasushopen (katalogisert som Messier 15, M15 og NGC 7078) er en kulehop som ligger ca. 40,000 lysår unna jorden i stjernebildet Pegasus. Den var den første kulehopen som det ble identifisert en tåke i.
Becky James
Rebecca Angharad «Becky» James (født 29. november 1991) er en britisk syklist.
Hun representerte Storbritannia under Sommer-OL 2016 i Rio de Janeiro, der hun tok to sølvmedaljer.
Kroatia under VM i friidrett innendørs 2018
Kroatia deltok med to utøvere i VM i friidrett innendørs 2018 fra 1. til 4. mars 2018 i Birmingham i Storbritannia.
Colin Campbell, 3. jarl av Argyll
'''Colin Campbell, 3. jarl av Argyll''' (født ca. 1486, død 9. oktober 1529) var en skotsk adelsmann og soldat. Han var sønn av Archibald Campbell, 2. jarl av Argyll og Elizabeth Stuart, datter av John Stuart, 1. jarl av Lennox. I 1506/1507 giftet Colin seg med Lady Jean Gordon, eldste datter av Alexander Gordon, 3. jarl av Huntly.
Langevann (Larvik)
Langevann er en innsjø vest for Numedalslågen nord i Larvik kommune.
Elisabetta Vignotto
Elisabetta Vignotto (født 13. januar 1954 i San Donà di Piave) er en tidligere italiensk fotballspiller som var toppskårer i Serie A (kvinner) flere ganger.
Langevann (Larvik)
Innsjøen har utløp i nord gjennom Siljuvannet til Kolselva. Ved oppdemming i 1920 fløt vannet sammen med Svartvann og Breivann i sør, til en sammenhengende innsjø med et areal på 1,23 km².
Trælneshatten
Trælneshatten er et fjell ved Trælnes i Brønnøy kommune i Nordland. Det har en høyde på 567 meter over havet.
Langevann (Larvik)
Det er betydelig hyttebebyggelse omkring vannet.
Elisabetta Vignotto
Vignotto spilte for over ti forskjellige klubber og scoret ifølge et italiensk fotball-leksikon 467 mål på 461 kamper.
Trælneshatten
Fjelltrimmen
Fjellet er enkelte år med i den lokale Fjelltrimmen. Traseen er 2,1 km lang og har en stigning på ca. 550 m. Oppstigningen tar mellom 45 og 90 minutter.
Det er varde på toppen, og fra Trælneshatten ser man blant annet Brønnøysund, Sømna, Vega, Lovund, Dønnmannen, Sju søstre, Storfinnkneet, Heilhornet og Torghatten.
Elisabetta Vignotto
Ifølge en italiensk kveldsavis skåret hun 107 mål over 109 kamper for Italias kvinnelandslag i fotball fra 1970 til 1989. I over ti år var dette verdenskvinnelandslagsrekord, inntil 1999 da amerikanske Mia Hamm, skåret sitt 108. mål.
Overdekket bro
En overdekket bro er en bro i tømmerkonstruksjon med tak og vegger som nærmest dekker broen helt. Hensikten er å beskytte de bærende konstruksjoner i treverket mot vær og vind. Udekkede broer har en levetid på 10 til 15 år på grunn av naturkreftenes påvirkning.
Elisabetta Vignotto
Etterpå har hun siden 1993 vært styreleder for kvinnelaget til Reggiana Calcio Femminile, som rakk opp til Serie A i 2003. I 2014 ble de kjøpt av Sassuolo Calcio Femminile, og som i 2016 rykket opp til Serie A (kvinner), fortsatt med Vignotto ved spakene.
Hun ble i 2017 inntatt i det italienske "Hall of Fame", et æresgalleri.
Overdekket bro
Historie og utvikling
Midt på 1800-tallet førte utviklingen til at smijern eller det billigere støpejernet ble tatt i bruk, unntatt i de områder som hadde overflod på tømmer.
De forente Stater
I henhold til Covered Bridges Today av Brenda Krekler har det vært så mange som 12 000 overdekkede broer i USA. I 1950 var antallet under 1 500. . En organisasjon, The National Society for the Preservation of Covered Bridges, ble opprettet i 1950, og Federal Highway Administration (FHWA) oppmuntrer til bevaring av disse broene og har utarbeidet en rettledning, Covered Bridge Manual.
Andre broer som er overdekket
Begrepet brukes også om andre innlukkede broer, som for eksempel ombordstigningsbroer på flyplasser. En av de mer kjente overdekkede broene - dog ikke av tømmer - er den italienske Ponte dei Sospiri i Venezia, bedre kjent som Sukkenes bro.
Overdekkede broer i bøker og film
Overdekkede broer er et emne i fiksjon.
I USA fikk de mye oppmerksomhet etter suksessromanen og filmen fra 1992 Broene i Madison County skrevet av Robert James Waller og filmatisert med Meryl Streep og Clint Eastwood. Det var broen The Roseman Covered Bridge fra 1883 i Iowa ble berømt både etter boken og filmen. Nok en overdekket bro fikk oppmerksomhet i novellen Never Bet the Devil Your Head av Edgar Allan Poe.
Marc Dutroux
Marc Paul Alain Dutroux (født 6. november 1956 i Ixelles i Brussel) er en belgisk seriemorder som ble dømt for kidnapping, tortur og voldtekt av seks jenter i alderen 8 til 19 år – og drapet på fire av dem. Han ble arrestert i 1996 og har sittet i fengsel siden. Han ble i 2004 dømt til fengsel på livstid.
Hans kone Michelle Martin ble arrestert sammen med Dutroux i 1996, og i 2004 dømt for medvirkning til drap. Hun ble løslatt på prøve i 2012. Martin og Dutroux giftet seg i 1983, har tre barn sammen og skilte seg i 2003.
Dutroux ble allerede i 1989 dømt til 13 års fengsel for kidnapping og voldtekt, men løslatt på prøve allerede i 1992 på grunn av god oppførsel.
Lenge unnlot politiet å gjøre noe, inntil etterforskningslederen Jean-Marc Connerotte overtok og klarte å redde livet til to av de seks bortførte jentene, da folkene hans i august 1996 fant Sabine Dardenne og Laetitia Delhez under Dutroux' hus, innesperret i et bur. 12 år gamle Dardenne var holdt fanget i 79 dager, store deler av tiden lenket etter halsen. Dutroux tilstod å ha voldtatt henne tyve ganger. Etterfølgende fikk Connerotte sparken fra politiet, etter at belgisk høyesterett avgjorde at han brøt etiske prinsipper ved etterpå å ta imot en invitasjon til å spise en tallerken pasta sammen med de berørte familiene, som også overrakte ham en bukett blomster til hans kone og en penn til en verdi av rundt hundre kroner. Da oppsigelsen ble kjent, la mer enn 1.800 arbeidere ved de belgiske Volkswagen-fabrikkene ned arbeidet i spontan protest, og rasende folkemengder forsøkte å storme justispalasset i Brüssel. For befolkningen var det utålelig at myndighetene kvittet seg med en av de ytterst få som hadde vist evne og vilje til å finne de bortførte jentene, og reddet livet til to av dem. Connerotte var også oppsagt fra belgisk politi en gang tidligere, i 1991 da han prøvde å oppklare drapet på sosialistlederen André Cools.
Arrestasjonen av Dutroux ble starten på avsløringen av en pedofili-ring som hadde utviklet seg nærmest uhindret, på tross av Dutroux' fortid og tallrike varsler til politiet. Da det i kjølvannet av Dutroux-saken ble åpnet en hotline til politiet, strømmet det på med varsler om pedofili-nettverk, hele 30 år tilbake i tid. 300.000 mennesker marsjerte gjennom Brüssel i protest mot Connerottes oppsigelse, som resulterte i at belgiske myndigheter snart stengte ned videre etterforskning av pedofili-nettverkene.
Islamabad hovedstadsterritorium
Islamabad hovedstadsterritorium er et territorium i Pakistan. Her ligger Pakistans hovedstad Islamabad.
Peter Deinboll
Peter Vogelius Deinboll jr. (født 27. juli 1915 i Sulitjelma, død 8. november 1944) var en norsk løytnant i Kompani Linge under andre verdenskrig.
Biografi
Peter Deinboll vokste opp på Orkanger etter at hans far fikk jobb i Salvesen & Thams på Thamshamn i 1920. Deinboll ble utdannet kjemiingeniør fra NTH i 1939. Under angrepet på Norge i 1940 var Deinboll offiser i Forsvaret, og han deltok i kamper i Nord-Trøndelag. Etter at Norge kapitulerte ble han først tatt til fange av tyskerne før han vendte hjem til Orkanger. I februar 1941 rømte han til Sverige og dro videre via Sovjetunionen, Tyrkia, Syria, Palestina, India, Sør-Afrika, Trinidad og Canada til England der han gikk inn i Kompani Linge.